ORDE do 9 de novembro de 2009 pola que se nomean os vogais do Consello Galego de Seguridade e Saúde Laboral.
CONSELLERÍA DE TRABALLO E BENESTAR — II. AUTORIDADES E PERSOAL — 19/11/2009

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral dedica o seu capítulo II, ao Consello Galego de Seguridade e Saúde Laboral, e dispón nos seus artigos 14, 15, 16 e 17 a natureza e fins, funcións, composición e a creación dos grupos de traballo do Consello Galego de Seguridade e Saúde Laboral.
Concretamente, no artigo 16 establécese a composición e procedemento de nomeamento dos vogais do Consello Galego de Seguridade e Saúde Laboral, en representación da Administración, das organizacións sindicais máis representativas da Comunidade Autónoma de Galicia e da organización empresarial máis representativa de carácter intersectorial da Comunidade Autónoma de Galicia. En cumprimento do antedito artigo procedeuse por Orde do 15 de abril de 2008 ao nomeamento dos vogais do Consello Galego de Seguridade e Saúde Laboral (DOG do 24 de abril).
Por Decreto 79/2009, do 19 de abril de 2009, estableceuse a nova estrutura da Xunta de Galicia, polo que se procedeu a solicitar ás consellerías competentes en materia de sanidade, industria e presidencia que comunicasen se a reestruturación implicaba un cambio de representantes no Consello Galego de Seguridade e Saúde Laboral.
Así mesmo, para o principio de eficacia e economía procedimental, solicitouse ás organizacións sindicais máis representativas e á organización empresarial máis representativa de carácter intersectorial que comunicasen se tiñan algunha proposta de modificación nos seus representantes.
Co obxecto de procurar o funcionamento do Consello Galego de Seguridade e Saúde Laboral, como o órgano colexiado de participación e asesoramento da Administración da Xunta de Galicia na planificación, programación, organización e control da xestión relacionada coa mellora das condicións de traballo e a protección da seguridade e saúde do persoal traballador e unha vez realizadas as propostas de designación por parte das consellerías con competencia en sanidade, industria e presidencia, polas organizacións sindicais máis representativas da Comunidade Autónoma de Galicia e pola organización empresarial máis representativa de carácter intersectorial da Comunidade Autónoma de Galicia, cómpre efectuar os nomeamentos oportunos.
DISPOÑO:
Artigo 1º
1. O Consello estará formado por dezaoito vogais: seis en representación da Administración, seis en representación dos axentes económicos e seis en representación dos axentes sociais.
1.a) Dos seis representantes da Administración, tres son representantes por razón do cargo: a persoa titular da consellería e da dirección xeral con competencias na materia de relacións laborais, que ocuparán os cargos da presidencia e vicepresidencia respectivamente, e a persoa titular da dirección territorial da Inspección de Traballo e Seguridade Social.
1.b) Así mesmo, noméanse como vogais do Consello Galego de Seguridade e Saúde Laboral, por proposta das correspondentes consellerías, as persoas que se relacionan a seguir:
Pola Consellería de Sanidade:
Titular: director/a xeral de saúde pública e planificación.
Suplente: secretario/a xeral da Consellería de Sanidade.
Pola Consellería de Economía e Industria:
Titular: director/a xeral de industria, enerxía e minas.
Suplente: subdirector/a de administración industrial.
Pola Consellería de Presidencia, Administracións Públicas e Xustiza:
Titular: subdirector/a xeral de servizos comúns da Secretaría xeral.
Suplente: vicesecretario/a xeral da Consellería de Presidencia, Administracións Públicas e Xustiza.
2. Noméanse como vogais do Consello Galego de Seguridade e Saúde Laboral, por proposta das súas correspondentes organizacións sindicais, as persoas que se relacionan a seguir:
2.a) Pola Unión Xeral de Traballadores de Galicia:
Titular: Carlos Bellas Cebreiro.
Titular: Diego Atanes Dacal (en substitución de Manuel Golpe Gómez).
Suplente: Víctor Fernández Prieto.
Suplente: Mª Félix Atanes Blanco.
2.b) Polo Sindicato Nacional de Comisións Obreiras de Galicia:
Titular: Ascensión Esteban Ceballos (en substitución de Hortensia Álvarez Folgar).
Titular: Francisco Javier Gayoso Rivera (en substitución de José Domato Lago).
Suplente: Manuela Caneda Cabrera.
Suplente: Francisco José Pérez Álvarez.
2.b) Pola Confederación Intersindical Galega:
Titular: Fernando Sabio Maroño (en substitución de Alfonso Tellado Sande).
Titular: Antolín Alcántara Álvarez.
Suplente: Paula González Grueiro (en substitución de Fátima Ocampo Santiago).
Suplente: Ana Isabel Santiago López (en substitución de Francisco García Gómez).
3. Noméanse como vogais do Consello Galego de Seguridade e Saúde Laboral, por proposta da organización empresarial, as persoas que se relacionan deseguido:
Pola Confederación de Empresarios de Galicia .
Titular: Jorge M. Paz Suárez (en substitución de Alfonso Alvarellos Galvé).
Titular: Jorge Dorribo Gude.
Titular: Juan José Molinos Casal.
Titular: Mario Cardama Barrientos.
Titular: Javier Martínez López.
Titular: Fausto Santamarina Fernández.
Suplente: María Botana Rocamonde.
Suplente: Ovidio Pérez Reñones.
Suplente: Paula Borrajo Castro (en substitución de Julio César Rodriguez González).
Suplente: José Manuel Rodríguez Simón (en substitución de Gumersindo Alonso Gestoso).
Suplente: Verónica Val Vázquez.
Suplente: Jose Antonio Neira Cortés.
Artigo 2º
Realizará as funcións da secretaría do Consello Galego de Seguridade e Saúde Laboral, con voz e sen voto, a persoa titular da xefatura de servizo de seguridade e saúde laboral da dirección competente en materia de relacións laborais, actuando como suplente o titular da xefatura de sección de seguridade e saúde laboral do mesmo departamento.
Artigo 3º
O director ou a directora do Instituto Galego de Seguridade e Saúde Laboral, asistirá con voz pero sen voto ás reunións do Consello, co obxecto de facilitar canta información se lle demande e de garantir o exercicio das funcións de control polo Consello.
Santiago de Compostela, 9 de novembro de 2009.
Beatriz Mato Otero
Conselleira de Traballo e Benestar